सामग्री: महिला हक्कांपासून ते लैंगिकतेपर्यंतच्या विविध मुद्द्यांविषयी अरब जनतेला काय वाटतं, हे शोधण्याचा हा प्रयत्न आहे. 

बीबीसी न्यूज अरेबिकसाठी करण्यात आलेल्या या पाहणीदरम्यान अरब बॅरोमीटर रिसर्च नेटवर्कने 25,000 पेक्षा जास्त लोकांच्या मुलाखती घेतल्या. 2018 च्या उत्तरार्धापासून ते 2019च्या मध्यापर्यंतच्या कालावधीमध्ये 10 देश आणि पॅलेस्टाईनच्या काही भागांमध्ये ही पाहणी करण्यात आली.

पाहणीचे निष्कर्ष काय आहेत?

2013 पासून आतापर्यंतच्या कालावधीमध्ये या भूभागांमध्ये राहणाऱ्या आणि आपण "धार्मिक नाही" असं सांगणाऱ्या लोकांची संख्या 8 टक्क्यांवरून 13% झालेली आहे. तीसपेक्षा कमी वय असणाऱ्यांचं प्रमाण यामध्ये जास्त आहे.

मुलाखत घेण्यात आलेल्या 30 पेक्षा कमी वयाच्या लोकांपैकी 18% लोकांनी ते धार्मिक नसल्याचं सांगितलं आहे. फक्त येमेनमध्ये याबाबतचं प्रमाण घसरलेलं आहे. येमेनमध्ये लोकांचा धार्मिकतेकडील कल वाढला आहे. 

या संपूर्ण प्रदेशातल्या बहुतेक लोकांना महिलांना पंतप्रधान वा राष्ट्राध्यक्ष झालेलं चालणार आहे. अपवाद फक्त अल्जिरियाचा आहे. महिला राष्ट्रप्रमुख चालेल का? असं विचारण्यात आल्यावर इथे 50% पेक्षा कमी लोकांनी होकार दिला.

पण जेव्हा घरगुती बाबींविषयी विचारण्यात आलं तेव्हा बहुतेकांना अगदी बहुसंख्य महिलांसकट सगळ्यांना असं वाटतं की कौटुंबिक निर्णयामध्ये नवऱ्याचं मतच अंतिम असावं. अपवाद फक्त मोरक्कोचा. इथल्या अर्ध्यापेक्षा कमी लोकांना असं वाटलं की नवऱ्याचा निर्णय हा अंतिम निर्णय असावा. 

समलैंगिकता स्वीकारण्याचं प्रमाण वेगवेगळं असलं तरी या सर्वच प्रदेशात ते कमी किंवा अत्यंत कमी आहे. लेबनॉन हा देश त्याच्या शेजारी देशांपेक्षा सामाजिकदृष्ट्या उदारमतवादी असल्याचं मानलं जातं. तिथेही हे प्रमाण 6% आहे. 

कुटुंबाची तथाकथित अप्रतिष्ठा केल्याचा आरोप करत नातेवाईकाकडून किंवा कुटुंबातील सदस्याकडूनच एखाद्याचा खून होण्याला ऑनर किलिंग म्हणतात. या ऑनर किलिंगला मान्यता असल्याचं दिसून येतं. 

ही पाहणी करण्यात आलेल्या प्रत्येक ठिकाणी जगातल्या नेत्यांची तुलना करताना डोनाल्ड ट्रंप यांच्या मध्य-पूर्वेच्या धोरणांमुळे शेवटचं स्थान देण्यात आलं आहे. विरोधाभास म्हणजे पाहणी करण्यात आलेल्या 11 पैकी 7 ठिकाणी अर्ध्या किंवा त्यापेक्षा जास्त लोकांनी तुर्कस्तानचे राष्ट्राध्यक्ष रेसप तय्यप एर्डोगन यांच्या धोरणांना पसंती दिली आहे. 

लेबनॉन, लिबिया आणि इजिप्तमध्ये...\nमागील सामग्री खालीलप्रमाणे सारांशित केली जाऊ शकते:
आपण धार्मिक नाही, असं सांगणाऱ्या अरबांची संख्या वाढत असल्याचं मध्य-पूर्व आणि उत्तर आफ्रिकेत करण्यात आलेल्या एका सखोल पाहणीत आढळलं आहे.